Sekolah Menengah Kebangsaan Agama Kuala Lumpur

Sekolah Menengah Kebangsaan Agama Kuala Lumpur (SMKAKL) atau Kuala Lumpur Islamic School (KLIS) atau nama asalnya ketika ditubuhkan Sekolah Menengah Agama Kuala Lumpur (SMAKL) ialah satu-satunya Sekolah Menengah Kebangsaan Agama (SMKA) di Kuala Lumpur. Terletak di Bandar Menjalara Kepong, Kuala Lumpur. Moto "Berilmu, Beramal, Berbakti" Cogan kata ini menjadi moto sekolah ini, berdasarkan sistem ajaran Islam yang syumul, di mana setiap insan digesa supaya menuntut ilmu pengetahuan yang berguna, apabila dia sudah berilmu pengetahuan hendaklah pula dia beramal dengan ilmu yang diperolehinya itu bagi dirinya sendiri kemudian hendaklah disebarkannya pula kepada kaum keluarga dan masyarakat sekelilingnya Objektif Mencapai kecemerlangan kurikulum dan kokurikulum. Melahirkan pelajar yang mengamalkan akhlak mulia. Membentuk generasi pelajar sebagai pemimpin yang boleh diteladani. Melahirkan pelajar yang mempunyai ketahanan diri dalam menghadapi cabaran budaya yang bercanggah dengan nilai-nilai Islam. Menyediakan pelajar yang dapat memberi sumbangan yang berkesan bagi memenuhi keperluan negara dan ummah. Sejarah Sekolah ini telah ditubuhkan pada 1 Januari 1988. Pendaftaran pelajar sulungnya telah terima secara rasminya oleh Yang Berbahagia Puan Hajjah Badiah bt. Abdul Manan , Pengarah Pelajaran, Jabatan Pelajaran Wilayah Persekutuan ketika itu. Untuk sementara waktu, pelajar putera sekolah ini ditempatkan di S.M. Wangsa Maju, Seksyen 2, Wangsa Maju, Setapak, Kuala Lumpur, manakala pelajar puteri pula ditempatkan di S.M. Puteri Wilayah, Jalan Sultan Sulaiman, Kuala Lumpur. Setelah 5 tahun, pelajar-pelajar SMKAKL dipindahkan ke bangunan sendiri yang terletak di Bandar Menjalara, Kepong. Bangunan baru ini dibina di kawasan seluas 19 ekar dan dilengkapi dengan pelbagai kemudahan untuk keselesaan pelajarnya seperti surau, dewan makan, asrama putera dan puteri, dewan besar, padang dan gelanggang permainan serta rumah guru dan kakitangan. Bangunan yang tersergam indah ini telah mula diduduki oleh pelajar putera pada 26 Disember 1993. Semakin matang usia SMKAKL, banyak kemajuan telah dicapai. Kini sekolah ini telah pun mempunyai 2 buah makmal komputer, perpustakaan, bilik gerakan dan mini auditorium. Bukan itu sahaja, malah SMKAKL pernah dipilih sebagai salah sebuah sekolah perintis bersama 13 buah sekolah lain diseluruh Malaysia bagi projek Rangkaian Munsyi. Dalam projek ini, SMKAKL dilengkapi dengan sebuah Pusat Sumber Elektronik di mana 14 buah komputer dan sebuah ‘server’ disediakan. Di bawah projek yang diusahakan bersama Bahagian Teknologi Pendidikan, Kementeran Pendidikan Malaysia dan Telekom Malaysia Berhad ini mendedahkan pelajar-pelajar dan guru-guru kepada Internet dan multimedia dalam pembelajaran dan pengajaran. Di bawah projek yang sama, Pusat Sumber SMKAKL (Perpustakaan) dilengkapi dengan sistem pengurusan berkomputer. Dalam pada masa yang sama projek-projek keceriaan sedang giat dijalankan dalam usaha memprindahkan lagi persekitaran sekolah. Atas kesungguhan warga SMKAKL, SMKAKL telah dipilih untuk mewakili Wilayah Persekutuan dalam Pertandingan 3K – Kebersihan, Keceriaan dan Kesihatan. SMKAKL juga memenangiAnugerah Johan Kurikulum Sekolah Menengah Wilayah Persekutuan Kuala Lumpur (1995) dan Anugerah Sekolah Harapan Negara Wilayah Persekutuan Kuala Lumpur (1996). Mulai 2 Januari 2014, Sekolah Menengah Kebangsaan Agama Kuala Lumpur merupakan salah sebuah sekolah SMKA yang dipilih oleh Kementerian Pelajaran Malaysia yang akan melaksanakan Tahfiz Model Ulul Albab (TMUA). TMUA merupakan gabungan antara Kurikulum Kebangsaan, Kurikulum Bersepadu Tahfiz (KBT) dan program Ulul Albab yang berasaskan pendekatan Quranik, Ensiklopedik dan Ijtihadik. Pada 3-5 November 2023, Sekolah Menengah Kebangsaan Agama Kuala Lumpur telah menjadi tuan rumah bagi Karnival Sambutan 1 Dekad Tahfiz Model Ulul Albab anjuran Bahagian Pendidikan Islam Kementerian Pendidikan Malaysia. Lagu Sekolah SMK Agama Kuala Lumpur, Mercu tanda jaya anak bangsa , Punya wawasan tinggi dan mulia, Ilmu beramal dan berjasa SMK Agama Kuala Lumpur, Budaya cemerlang akhlak gemilang, Guru tercinta teladan mulia, Pelajar gigih dan berjaya Sekolahku, kaulah pelita penyuluh kegelapan dunia, Sekolahku, kau amat berjasa melahirkan pejuang agama satria negara. Gred Purata Sekolah SPM 2016: 3.16 2017: 3.06 2018: 2.44 2019: 2.40 2020: 1.52 2021: 1.76 2022: 1.70 2023: 1.81 2024: 1.75 Majlis Kepimpinan Murid Guru-guru dibantu oleh pelajar yang dilantik menjadi ahli Majlis Kepimpinan Murid seperti : Pengawas Sekolah & Asrama (PENGAWAS) Badan Dakwah dan Rohani (BADAR) Pembimbing Rakan Sebaya (PRS) Pengawas Pusat Sumber (PPS) Ahli Lembaga Koperasi Berhad (KOOP) Quatermaster (QM) Skuad Siber (SS) Pengawas Skim Pinjaman Buku Teks (SPBT) Sidang Redaksi (REDAK) Ketua Dorm (KD) Kurikulum sekolah Menengah Rendah (Tingkatan 1–Tingkatan 3) Bahasa Melayu Bahasa Inggeris Bahasa Arab Matematik Sains Pendidikan Agama Islam Sejarah Geografi Maharat Al-Quran Hifz Al-Quran Reka Bentuk Dan Teknologi Pendidikan Seni Visual Pendidikan Jasmani dan Kesihatan Bahasa Antarabangsa (International Language) - Pelajar boleh memilih antara bahasa Mandarin dan bahasa Perancis Menengah Atas (Tingkatan 4 dan Tingkatan 5) Bahasa Melayu Bahasa Inggeris Sejarah Matematik Matematik Tambahan Prinsip Perakaunan Ekonomi Fizik Kimia Biologi Sains Pendidikan Agama Islam Pendidikan Syari'ah Islamiah Pendidikan Al-Quran dan Sunnah Bahasa Arab Maharat Al-Quran Hifz Al-Quran Pendidikan Jasmani dan Kesihatan Kokurikulum sekolah Rumah Sukan Ibnu Sina (Biru) Ibnu Batutta (Kuning) Ibnu Rusyd (Hijau) Ibnu Khaldun (Merah) Unit Beruniform Kadet Remaja Sekolah Kadet Polis Kadet Bomba Persatuan Bulan Sabit Merah Pergerakan Puteri Islam Pengakap Laut Briged Bakti Kelab dan Persatuan Persatuan Bahasa Melayu Persatuan Bahasa Inggeris Persatuan Bahasa Arab Persatuan Bahasa Cina Persatuan Bahasa Perancis Persatuan Matematik dan Sains Persatuan Sejarah dan Geografi Kelab Bimbingan dan Kaunseling Kelab Rukun Negara Kelab Malaysiaku Kelab Pengguna Kelab Rekacipta dan Inovasi Kelab Alam Sekitar Kelab Nasyid Kelab Huffaz Qura' Kelab Falak Kelab Komputer Kelab Pencegahan Jenayah Kelab Robotik Kelab Khat Kelab dan Persatuan Bola Sepak Bola Baling Bola Tampar Bola Jaring Sepak Takraw Badminton Hoki Jombola Futsal Memanah Catur Taekwondo Silat Ping Pong Olahraga Petanque Keistimewaan Berusaha mengamalkan budaya hidup Islam Banyak peluang melanjutkan pelajaran Menguasai bahasa Arab, jawi dan Kemahiran Al-Quran Potensi menjadi tenaga pakar yang faham Islam Lahir pendakwah yang berhikmah dan bertanggungjawab Tahfiz Model Ulul-Albab Alumni terkenal Kumpulan nasyid NowSeeHeart Nushi Mahfodz , Ahli politik, ADN Semenyih Tahfiz Model Ulul Albab Tahfiz Model Ulul Albab (TMUA) yang telah dilaksanakan di SMKA Kuala Lumpur sejak 2014 ialah gabungan antara Kurikulum Kebangsaan,Kurikulum Bersepadu Tahfiz (KBT) dan ko-kurikulum dengan 3 pendekatan seperti yang dinyatakan di bawah: * Pendekatan Al-Quran Kaedah yang membolehkan pelajar untuk menghafal 30 juzuk Al-Quran dan memahami kandungannya berdasarkan konsep BIFFAS (Baca, Ingat, Faham, Fikir, Amal dan Sebar) dalam tempoh lima (5) tahun pengajian. * Pendekatan ensiklopedia Kaedah ini menyediakan asas kepada pelajar untuk menguasai pelbagai ilmu dan bahasa, yang berkemahiran tinggi dan dapat bertindak sebagai sumber rujukan kepada rakan-rakan mereka. * Pendekatan Ijtihadik Satu kaedah untuk melahirkan pelajar yang dapat menyuarakan pandangan dan pendapat untuk menyelesaikan masalah, dan memaksimumkan keupayaan kemahiran berfikir aras tinggi (KBAT) secara kreatif dan inovatif. Pelajar diberi peluang untuk mengambil bahagian dalam aktiviti ko-kurikulum seperti menunggang kuda, berenang dan memanah Pelaksanaan Tahfiz Model Ulul Albab di sekolah terpilih, di bawah seliaan Kementerian Pelajaran, dijangka melahirkan 10,920 pelajar menghafaz al-Quran menjelang 2021.[2] Ia akan memberi alternatif kepada ibu bapa yang mahukan anak-anak mereka menjadi huffaz dan memegang jawatan profesional.[2] Media Sosial Badan Kepimpinan Murid https://www.instagram.com/lajnahtaadibsmkakl?igsh=NXpueDJlN216MGJk = (PENGAWAS) instagram.com/dakwahsmkakl/ = (BADAR) instagram.com/purplesquadsmkakl/ = (PRS) instagram.com/nilamiesmkakl/ = (PSS) instagram.com/koperasismkakl/ = (KOOP) instagram.com/quatermas_/ = (QM) instagram.com/cybersquady/ = (SS) Pautan luar Sekolah Menengah Kebangsaan Agama Kuala Lumpur Facebook Sekolah Menengah Kebangsaan Agama Kuala Lumpur Instagram Sekolah Menengah Kebangsaan Agama Kuala Lumpur